Publication: Magyar Közlöny
Issue: MK-1999-11 (Year: 1999, Number: 11)
Era: 1990-2004
Section: A vágósertés minőségi termelésének intervenciós támogatásáról szóló 6/1999. (I. 14.) FVM rendelet (a továbbiakban: FVM r.) 1. §-a helyébe a következő rendelkezés lép:
Paragraph Index: 486

(1) Az FVM r. 4. §-ának (1) bekezdése helyébe a következő rendelkezés lép: „(1) E rendelet alapján az Országos Hús- és Tejellenőrzési Főfelügyelet (a továbbiakban: Főfelügyelet) által engedélyezett, a SEUROP rendszer szerint minősítő helyen, a Főfelügyelet által kiadott működési engedéllyel rendelkező minősítő személy a levágott állatról minősítési bizonylatot állít ki, melyet a Főfelügyelet szúrópróbaszerűen ellenőriz. A minősítési bizonylat alapján történik a számlázás, mely a számla mellékletét képezi. A számlát az alapanyag-termelő vagy a feldolgozó állítja ki. A számlának vagy a minősítési bizonylatnak vágóhídi sorszámonként tartalmaznia kell az: S, E, U, R, O és P minőségi osztály besorolást, a hasított testtömeget, a feldolgozó által kifizetett — Áfa és kompenzációs felár nélküli — felvásárlási árat hasított testtömegre vonatkoztatva. Ez alól kivételt képez a 2. § (2) bekezdése szerinti támogatás igénylés.”

Source: https://magyarkozlony.hu/hivatalos-lapok/1308f0d689386dbd1776378a9eea8219660f422f/dokumentumok/75d629782913539f23ae8c731c67544455a0c111/letoltes